**PIEGĀDES LĪGUMS Nr.218/2018**

**Piegādātāja līguma reģ Nr. M566/2018-40**

Rīgā 2018. gada 28.novembrī

**SIA „Rīgas 2.slimnīca”,** reģistrācijas Nr.40003184960, juridiskā adrese: Ģimnastikas iela 1, Rīga, LV-1004, (turpmāk – ***Pasūtītājs***), kuru saskaņā ar statūtiem pārstāv valde: valdes priekšsēdētājs **Jānis Petronis** un valdes locekle **Baiba Rozentāle,**

un

**SIA „Arbor Medical Korporācija”**, reģistrācijas Nr.40003547099, juridiskā adrese: Meistaru iela 7, Valdlauči, Ķekavas pagasts, Ķekavas novads LV-1076, kuru saskaņā ar statūtiem pārstāv valdes locekle **Dace Rātfeldere** (turpmāk – ***Piegādātājs***), abi kopā turpmāk saukti arī ***Puses***, pamatojoties uz iepirkuma *„Operāciju lampas ar satelītlampu piegāde SIA „Rīgas 2.slimnīca”” (id. Nr. Rīgas 2.slimnīca 2018/13)* (turpmāk - konkurss)rezultātiem, savstarpēji vienojoties, noslēdz šo piegādes līgumu (turpmāk Līgums).

1. **Līguma priekšmets**

1.1. Līguma priekšmets ir operāciju lampas ar satelītlampu (turpmāk – Preces) piegāde, kas ietver arī uzstādīšanu, pārbaudi, garantiju, Pasūtītāja personāla apmācību.

1.2. Preces tehniskā specifikācija noteikta šī Līguma 1.pielikumā, kas atbilst Piegādātāja iesniegtajam piedāvājumam iepirkuma procedūrā.

1.3. Par atbilstoši Līguma noteikumiem piegādāto Preci Pasūtītājs apņemas samaksāt Piegādātājam Līgumā noteiktajā kārtībā un apmērā.

**2. Līguma summa un Preču cenas**

2.1. Kopējā līgumcena bez pievienotās vērtības nodokļa (PVN) tiek noteikta EUR 15600,00 (piecpadsmit tūkstoši seši simti *euro*, 00 centi), **kopējā līguma summa, ieskaitot PVN, ir EUR 18876,00** (astoņpadsmit tūkstoši astoņi simti septiņdesmit seši *euro*, 00 centi).

2.2. Preces cenā ir iekļauta Preces vērtība, kā arī visi izdevumi (nodevas, nodokļi, apdrošināšanas, glabāšanas, transporta u.c. izmaksas), kas saistītas ar Preces piegādi, uzstādīšanu, Pasūtītāja personāla apmācību, rezerves daļu nomaiņu un/vai remontu garantijas laikā.

2.3. Par Līguma noteikumiem atbilstošas Preces piegādi Pasūtītājs samaksā Piegādātājam 2.1.punktā noteikto Līguma summu, ieskaitot Piegādātāja norēķinu kontā 30 (trīsdesmit) dienu laikā no Preces pieņemšanas - nodošanas akta parakstīšanas un rēķina saņemšanas.

2.4. Par rēķina samaksas dienu uzskatāma diena, kad Pasūtītājs pārskaitījis naudu uz Piegādātāja norādīto bankas kontu, ko apliecina attiecīgais maksājuma uzdevums.

**3. Līguma darbības termiņš**

3.1. Līgums stājas spēkā parakstīšanas dienā un tā darbības laiks ir līdz saistību pilnīgai izpildei, ievērojot Līguma noteikumus.

3.2. Preces piegādes termiņš ir 4 (četru) kalendāro nedēļu laikā no Līguma noslēgšanas dienas.

**4. Preču piegādes un pieņemšanas kārtība**

4.1. Piegādātājs piegādā Preci uz Pasūtītāja adresi: SIA „Rīgas 2.slimnīca”, Ģimnastikas ielā 1, Rīgā, piegādes laiku iepriekš saskaņojot ar Pasūtītāju.

4.2. Pušu pilnvaroti pārstāvji šī Līguma saistību izpildei ir:

4.2.1. no Pasūtītāja puses: persona, kura veiks Preces pārbaudi un pieņemšanu:

pacientu aprūpes vadītāja Maira Vīksna*,* tālr. 67607250, e-pasts: [maira.viksna@slimnica.lv](mailto:maira.viksna@slimnica.lv);

4.2.2. no Piegādātāja puses: produktu speciālists Kristaps Rozenvalds*,* tālr.: 67620126; 22066525 fakss: 67620070, e-pasts: kristaps.rozenvalds@arbor.lv

4.3. Preces nodošana un pieņemšana notiek pēc tās uzstādīšanas darba vietā un pārbaudes abu līgumslēdzēju pušu pilnvaroto personu klātbūtnē.

4.4. Par Preces nodošanu Piegādātājs sagatavo preču pavadzīmi, kas noformēta atbilstoši spēkā esošajiem normatīvajiem aktiem un pieņemšanas – nodošanas aktu, ko paraksta Pasūtītāja pārstāvis.

4.5. Pasūtītājam ir tiesības atteikties no līguma noteikumiem neatbilstošas Preces pieņemšanas. Ja Preces pieņemšanā tiek konstatēta tās pilnīga vai daļēja neatbilstība Līguma noteikumiem, tad Pasūtītāja pārstāvis paraksta pieņemšanas – nodošanas aktu pēc tam, kad Piegādātājs ir novērsis visus trūkumus.

4.6. Pasūtītājam ir tiesības pēc Preces nodošanas pārbaudīt tās darbību un kvalitāti, pieteikt Piegādātājam pretenzijas, ja konstatēta Preces neatbilstība Līguma noteikumiem. Iesniedzot pretenziju, Pasūtītājam ir tiesības atsaukt Preces pieņemšanu un šajā gadījumā samaksas termiņš (Līguma 2.3.punkts), kā arī garantijas termiņš (6.1.punkts) tiek skaitīts no dienas, kad novērsta Preces neatbilstība un par to parakstīts pieņemšanas – nodošanas akts.

**5. Preces kvalitāte**

5.1. Piegādātājs nodrošina pienācīgu Preces kvalitāti atbilstoši visām prasībām, kas medicīniskajām ierīcēm noteiktas ES Padomes 1993. gada 14. jūnija Direktīvā 93/42 EEK „Par medicīnas ierīcēm” un Ministru kabineta 28.11.2017. Noteikumos Nr. 689 *„Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”* un citos spēkā esošajos normatīvajos aktos.

5.2. Precei jābūt pievienotiem dokumentiem, kas apliecina atbilstību normatīvo aktu prasībām (EK atbilstības deklarācija, EC sertifikāti, CE marķējums) un lietošanas instrukcijām latviešu valodā.

5.3. Nekvalitatīvas vai līguma noteikumiem neatbilstošas Preces gadījumā, ja tas konstatēts Līguma 4.6.punktā noteiktā kārtībā, Piegādātāja pienākums ir uz sava rēķina novērst Preces defektus vai 5 (piecu) dienu laikā veikt Preces apmaiņu pret citu kvalitatīvu un līguma noteikumiem atbilstošu Preci.

**6. Garantijas termiņš**

6.1. Preces garantijas termiņš ir 24 (divdesmit četri) mēneši no pieņemšanas – nodošanas akta parakstīšanas dienas.

6.2. Garantijas termiņa laikā Piegādātājs bez papildu maksas nodrošina Preces trūkumu novēršanu saskaņā ar Pasūtītāja iesniegtajām pretenzijām.

6.3. Preces bojājuma gadījumā garantijas termiņa laikā, ja Pasūtītājs ir ievērojis Preces lietošanas noteikumus, Piegādātājs bez papildu samaksas veic bojāto daļu nomaiņu un /vai remontu.

**7. Pušu saistības un atbildība**

7.1. Puses par šī Līguma saistību neizpildi, kā arī savas darbības/bezdarbības rezultātā nodarītajiem zaudējumiem ir atbildīgas Līgumā un Civillikumā noteiktajā kārtībā.

7.2. Piegādātājam nav tiesību līguma izpildi nenodot trešajai personai bez Pasūtītāja rakstiskas piekrišanas.

7.3. Piegādātājs ir atbildīgs par piegādājamās Preces pilnīgas vai daļējas bojāejas risku līdz Preces nodošanai.

7.4. Piegādātājs nodrošina Preces piegādi rūpnīcas standarta iepakojumā, kas nodrošina pilnīgu Preces drošību pret iespējamajiem bojājumiem, to transportējot.

7.5. Piegādātājam ir tiesības saņemt Līgumā paredzēto samaksu, ja Prece nodota Pasūtītājam līguma 4.punktā noteiktajā kārtībā un Pasūtītājs nav iesniedzis pretenziju.

7.6. Īpašuma tiesības uz piegādāto Precipāriet Pasūtītājam no dienas, kad Līguma 2.1.punktā noteiktās summas samaksa veikta pilnā apmērā.

**8. Nepārvaramas varas apstākļi**

8.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir nepārvaramas varas apstākļi kā plūdi, ugunsgrēks, zemestrīce, karadarbība, streiki, u.c. no Pusēm neatkarīgi apstākļi, ja šie apstākļi ir iestājušies pēc Līguma noslēgšanas un kuru iestāšanos neviena no Pusēm nevarēja paredzēt un novērst.

8.2. Ja šie apstākļi turpinās vairāk kā 3 (trīs) mēnešus, katrai no pusēm ir tiesības lauzt līgumu un neuzņemties par to nekādu atbildību, ar noteikumu, ka otra Puse tiek informēta par līguma laušanu 15 (piecpadsmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde. Šajā gadījumā neviena Līguma Puse nevar prasīt otrai Pusei atlīdzināt zaudējumus, kas radušies Līguma izbeigšanas rezultātā.

**10. Citi noteikumi**

10.1. Visus strīdus un domstarpības, kas varētu rasties Līguma izpildes laikā, Puses risinās savstarpēju pārrunu ceļā.

10.2. Strīdi un domstarpības, par kurām nav panākta vienošanās pārrunu ceļā, tiek risināti tiesā Latvijas Republikas normatīvajos aktos noteiktajā kārtībā.

10.3. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

10.4. Ja kādai no Pusēm tiek mainīts juridiskais statuss, nosaukums, bankas rekvizīti vai citi Līgumā minētie rekvizīti, tā nekavējoties rakstiski paziņo par to otrai Pusei.

10.5. Līgums sagatavots un parakstīts 2 (divos) eksemplāros, katrs uz 3 (trīs) lapaspusēm, ar vienādu juridisko spēku. Līgumam pievienots 1.pielikums *„Tehniskās specifikācijas un cenas”*, uz 3 (trīs) lapaspusēm. Viens Līguma eksemplārs glabājas pie Pasūtītāja, otrs – pie Piegādātāja.

**11. Pušu adreses un rekvizīti:**

|  |  |
| --- | --- |
| Pasūtītājs:  SIA „Rīgas 2.slimnīca”  Reģ. Nr. 40003184960  Ģimnastikas iela 1, Rīga, LV-1004    tālrunis 67614973; fakss 67622006  Banka: AS Swedbank  Konts LV13HABA0551008304147  Kods HABALV22  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  Jānis Petronis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Baiba Rozentāle | Piegādātājs:  SIA „Arbor Medical Korporācija”  Reģ. Nr. 40003547099  Meistaru iela 7, Valdlauči  Ķekavas pag., Ķekavas nov. LV-1076  tālrunis 67620126; fakss 67620070  Banka: AS Swedbank  Konts: LV98HABA0551000850592  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dace Rātfeldere |

|  |  |  |  |
| --- | --- | --- | --- |
| **1. pielikums 28.11.2018. Piegādes līgumam Nr.218/2018** | | | |
|
| **Tehniskais piedāvājums operāciju lampai ar satelītlampu** | | | |
| ***Nr.p.k.*** | ***Tehniskās prasības*** | ***Pretendenta piedāvājums (nosaukums, ražotājs, valsts)*** | ***Atbilstība - lappuses Nr. katalogā vai tehnisko datu lapā, kur norādīti tehniskajām specifikācijām atbilstošie dati*** |
| **1.** | **Veicamās funkcijas:** |  |  |
| 1.1. | Operāciju dubultlampa paredzēta bez ēnu apgaismojuma nodrošināšanai traumatoloģisko un ortopēdisko operāciju laikā | Operāciju dubultlampa paredzēta bez ēnu apgaismojuma nodrošināšanai traumatoloģisko un ortopēdisko operāciju laikā, **TruLight 5520CLCH/5300CLCH Trumpf/Vācija** | 4. lpp informatīvajā materiālā |
| **2.** | **Tehniskās prasības:** |  |  |
| 2.1. | Griestu stiprinājums - nodrošinot atbilstošu stiprinājumu pie esošām bultām griestu pārklājumā | Griestu stiprinājums - nodrošinot atbilstošu stiprinājumu pie esošām bultām griestu pārklājumā | Apliecinājums Nr.2 |
| 2.2. | Orientējošais griestu augstums - 2500 mm līdz iekārtajiem griestiem, 400 mm distance no iekārtajiem griestiem līdz īstajiem griestiem | Orientējošais griestu augstums - 2500 mm līdz iekārtajiem griestiem, 400 mm distance no iekārtajiem griestiem līdz īstajiem griestiem | 15. lpp informatīvajā materiālā |
| 2.3. | Lampa darbojas no 230 V tīkla strāvas | Lampa darbojas no 230 V tīkla strāvas | 11. lpp informatīvajā materiālā |
| 2.4. | Katrs no lampas pagarinājuma pleciem ir pielāgojams pa 360⁰ | Katrs no lampas pagarinājuma pleciem ir pielāgojams pa 360⁰ | 14. lpp informatīvajā materiālā |
| **3** | **Pamatlampa:** | **Pamatlampa:** | 2.-9. lpp informatīvajā materiālā |
| 3.1. | Gaismas avots: gaismu emitējošās diodes | Gaismas avots: gaismu emitējošās diodes (LED) | 2. lpp informatīvajā materiālā |
| 3.2. | Maksimālā gaismas intensitāte 1m attālumā ne mazāka kā 160 klx | Maksimālā gaismas intensitāte 1m attālumā 160 klx | 9. lpp informatīvajā materiālā |
| 3.3. | Gaismas intensitātes regulēšana ne mazākā diapazonā kā no 40-100% no maksimuma | Gaismas intensitātes regulēšana diapazonā no 40-100% no maksimuma | 9. lpp informatīvajā materiālā |
| 3.4. | Endoskopiskais režīms ar samazinātu gaismas intensitāti | Endoskopiskais režīms ar samazinātu gaismas intensitāti | 9. lpp informatīvajā materiālā |
| 3.5. | Iespējams sterilā veidā mainīt gaismas intensitāti | Iespējams sterilā veidā mainīt gaismas intensitāti | 2., 5. lpp informatīvajā materiālā |
| 3.6. | Krāsu reprodukcijas indekss (Ra) ne mazāks kā 96 | Krāsu reprodukcijas indekss (Ra) 96 | 9. lpp informatīvajā materiālā |
| 3.7. | Fokusējamā gaismas lauka izmērs vismaz no 16 -22 cm | Fokusējamā gaismas lauka izmērs no 16 -30 cm | 9. lpp informatīvajā materiālā |
| 3.8. | Lampa aprīkota ar sistēmu automatiskai gaismas lauka fokusēšanai | Lampa aprīkota ar sistēmu automātiskai gaismas lauka fokusēšanai | 2., 5. lpp informatīvajā materiālā |
| 3.9. | Krāsu temperatūra - iespējams mainīt operācijas laikā (Variabls) | Krāsu temperatūra - iespējams mainīt operācijas laikā (Variabls) | 2., 3. lpp informatīvajā materiālā |
| 3.10. | Krāsu temperatūra – maināma – robežās vismaz no 3500 – 5000 K (Variabls) | Krāsu temperatūra – maināma – robežās no 3500 – 5000 K (Variabls) | 9. lpp informatīvajā materiālā |
| 3.11. | Diožu dzīvildze vismaz 60 000 h | Diožu dzīvildze 60 000 h | 7. lpp informatīvajā materiālā |
| 3.12. | Gaismu emitējošās virsmas laukums - vismaz 1800 cm2 | Gaismu emitējošās virsmas laukums - 1892 cm2 | 11. lpp informatīvajā materiālā |
| 3.13. | Ēnojuma kontoles parametri: | Ēnojuma kontoles parametri: | 10. lpp informatīvajā materiālā |
| 3.14. | Šķērslis gaismas staru ceļā – 1 ķirurgs – paliekošā intensitāte ne mazāka par 120 klx | Šķērslis gaismas staru ceļā – 1 ķirurgs – paliekošā intensitāte 121.6 klx | 10. lpp informatīvajā materiālā |
| 3.15. | Šķērslis gaismas staru ceļā – 2 ķirurgi – paliekošā intensitāte ne mazāka par 75 klx | Šķērslis gaismas staru ceļā – 2 ķirurgi – paliekošā intensitāte 78.4 klx | 10. lpp informatīvajā materiālā |
| 3.16. | Gaismas intensitāte cilindra tipa dobumos ne mazāka par 155 klx | Gaismas intensitāte cilindra tipa dobumos 156.8 klx | 10. lpp informatīvajā materiālā |
| 3.17. | Gaismas intensitāte cilindra tipa dobumos ar šķērsli gaismas staru ceļā – 1 ķirurgs – ne mazāka par 110 klx | Gaismas intensitāte cilindra tipa dobumos ar šķērsli gaismas staru ceļā – 1 ķirurgs – 112 klx | 10. lpp informatīvajā materiālā |
| 3.18. | Gaismas intensitāte cilindra tipa dobumos ar šķērsli gaismas staru ceļā – 2 ķirurgi – ne mazāka par 70 klx | Gaismas intensitāte cilindra tipa dobumos ar šķērsli gaismas staru ceļā – 2 ķirurgi – 72 klx | 10. lpp informatīvajā materiālā |
| 3.19. | Lampas galvas nominālā jauda nepārsniedz 70 W | Lampas galvas nominālā jauda nepārsniedz 65 W | 4. lpp informatīvajā materiālā |
| 4. | **Satelītlampa:** | **Satelītlampa:** | 2., 9. lpp informatīvajā materiālā |
| 4.1. | Gaismas avots: gaismu emitējošās diodes | Gaismas avots: gaismu emitējošās diodes (LED) | 2. lpp informatīvajā materiālā |
| 4.2. | Gaismas intensitāte 1m attālumā ne mazāka kā 140 klx | Gaismas intensitāte 1m attālumā 140 klx | 9. lpp informatīvajā materiālā |
| 4.3. | Gaismas intensitātes regulēšana vismaz no 40-100% no maksimuma | Gaismas intensitātes regulēšana vismaz no 40-100% no maksimuma | 9. lpp informatīvajā materiālā |
| 4.4. | Endoskopiskais režīms ar samazinātu gaismas intensitāti | Endoskopiskais režīms ar samazinātu gaismas intensitāti | 9. lpp informatīvajā materiālā |
| 4.5. | Krāsu temperatūra - iespējams mainīt operācijas laikā | Krāsu temperatūra - iespējams mainīt operācijas laikā | 3. lpp informatīvajā materiālā |
| 4.6. | Krāsu temperatūra – maināma – robežās vismaz no 3500 – 5000 K | Krāsu temperatūra – maināma – robežās no 3500 – 5000 K | 9. lpp informatīvajā materiālā |
| 4.7. | Krāsu reprodukcijas indekss (Ra) ne mazāks kā 96 | Krāsu reprodukcijas indekss (Ra) 96 | 9. lpp informatīvajā materiālā |
| 4.8. | Fokusējamā gaismas lauka izmērs vismaz no 16 -22 cm | Fokusējamā gaismas lauka izmērs no 16 -30 cm | 9. lpp informatīvajā materiālā |
| 4.9. | Ēnojuma kontoles parametri: | Ēnojuma kontoles parametri: | 10. lpp informatīvajā materiālā |
| 4.10. | Šķērslis gaismas staru ceļā – 1 ķirurgs – paliekošā intensitāte ne mazāka par 80 klx | Šķērslis gaismas staru ceļā – 1 ķirurgs – paliekošā intensitāte ne mazāka par 81.2 klx | 10. lpp informatīvajā materiālā |
| 4.11. | Šķērslis gaismas staru ceļā – 2 ķirurgi – paliekošā intensitāte ne mazāka par 60 klx | Šķērslis gaismas staru ceļā – 2 ķirurgi – paliekošā intensitāte 60.2 klx | 10. lpp informatīvajā materiālā |
| 4.12. | Gaismas intensitāte cilindra tipa dobumos ne mazāka par 140 klx | Gaismas intensitāte cilindra tipa dobumos 140 klx | 10. lpp informatīvajā materiālā |
| 4.13. | Gaismas intensitāte cilindra tipa dobumos ar šķērsli gaismas staru ceļā – 1 ķirurgs – ne mazāka par 80 klx | Gaismas intensitāte cilindra tipa dobumos ar šķērsli gaismas staru ceļā – 1 ķirurgs – 81.2 klx | 10. lpp informatīvajā materiālā |
| 4.14. | Gaismas intensitāte cilindra tipa dobumos ar šķērsli gaismas staru ceļā – 2 ķirurgi – ne mazāka par 60 klx | Gaismas intensitāte cilindra tipa dobumos ar šķērsli gaismas staru ceļā – 2 ķirurgi – 60.2 klx | 10. lpp informatīvajā materiālā |
| 4.15. | Diožu dzīvildze vismaz 60 000 h | Diožu dzīvildze 60 000 h | 7. lpp informatīvajā materiālā |
| 4.16. | Gaismu emitējošās virsmas laukums - vsimaz 1300 cm2 | Gaismu emitējošās virsmas laukums - 1332 cm2 | 11. lpp informatīvajā materiālā |
| 4.17. | Lampas galvas nominālā jauda nepārsniedz 70W | Lampas galvas nominālā jauda nepārsniedz 65W | 4. lpp informatīvajā materiālā |
| ***5.*** | ***Komplektācija:*** |  |  |
| 5.1. | Griestu stiprinājumi (1 kompl.) | Griestu stiprinājumi (1 kompl.) | 12. lpp informatīvajā materiālā |
| 5.2. | Vertikālā pamatkolonna (1 gb.) | Vertikālā pamatkolonna (1 gb.) | 12. lpp informatīvajā materiālā |
| 5.3. | Griestu pārsegs (1 gb.) | Griestu pārsegs (1 gb.) | 12. lpp informatīvajā materiālā |
| 5.4. | Pagarinājumkronšteini, atsperkronšteini ar visiem stiprinājumiem (2 kompl.) | Pagarinājumkronšteini, atsperkronšteini ar visiem stiprinājumiem (2 kompl.) | 12. lpp informatīvajā materiālā |
| 5.5. | Elektriskā instalācija (1 kompl.) | Elektriskā instalācija (1 kompl.) | 11. lpp informatīvajā materiālā |
| 5.6. | Pamatlampa (1 gb.) | Pamatlampa (1 gb.) | 12. lpp informatīvajā materiālā |
| 5.7. | Satelītlampa (1 gb.) | Satelītlampa (1 gb.) | 12. lpp informatīvajā materiālā |
| 5.8. | Sterilie rokturi (12 gb.) | Sterilie rokturi (12 gb.) | 13. lpp informatīvajā materiālā |
|  | **KOPĒJĀ SUMMA - EUR (bez PVN)** |  | **15600,00** |
|  | **Garantija** | **24 mēneši** |  |
|  | **Piegādes termiņš** | **4 kalendārās nedēļas** |  |
|  | **PVN 21% EUR** |  | **3276,00** |
|  | **KOPĒJĀ SUMMA EUR, ieskaitot PVN** |  | **18876,00** |
|  |  |  |  |
| Pretendents, iesniedzot piedāvājumu, apliecina, ka preču piegādē tiks izpildītas visas iepirkuma nolikumā un 1.pielikumā noteiktās prasības | | | |
|  |  |  |  |
| Piegādātājs: | | Pasūtītājs: |  |
| SIA „Arbor Medical Korporācija” | | SIA „Rīgas 2.slimnīca” |  |
|  |  |  |  |
| Valdes locekle\_\_\_\_\_\_\_\_\_\_\_\_\_\_\_\_\_\_\_\_\_\_\_D. Rātfeldere | | Valdes priekšsēdētājs \_\_\_\_\_\_\_\_\_\_\_\_\_\_\_\_\_\_J. Petronis | |
|  |  |  |  |
|  |  |  |  |
|  |  | Valdes locekle \_\_\_\_\_\_\_\_\_\_\_\_\_\_\_\_\_\_\_\_\_\_\_\_ B. Rozentāle | |
|  |  |  |  |